Η παρούσα έρευνα αγοράς περιλαμβάνει αναγκαίες εργασίες **σε χώρο του οικήματος το οποίο βρίσκεται επι της οδού Χίου 38, περιοχή Μεταξουργείο**:

* **Προμήθεια και τοποθέτηση πόρτας ασφαλείας.**

1. Η πόρτα ασφαλείας, ενδεικτικών διαστάσεων 0.90 x 2m θα περιλαμβάνει:
2. Διπλή θωράκιση.
3. Μόνωση στο εσωτερικό των 2 θωρακίσεων με πετροβάμβακα για την θερμομόνωση και ηχομόνωση της πόρτας.
4. Τρεις μεντεσέδες με ρουλεμάν βαρέως τύπου ρυθμιζόμενοι και αθόρυβοι.
5. Τρεις ενδιάμεσες κάθετες νευρώσεις όπου θα ενώνονται σε σχήμα Π ή Ω
6. 10 τουλάχιστον οριζόντιες νευρώσεις οι οποίες θα ενώνονται με τις κάθετες.
7. Ηλεκτρογαλβανιζε εσωτερική λαμαρίνα 10mm τουλάχιστον
8. Επένδυση Laminate σε επιλογή απόχρωσης και σχεδίου της Τεχνικής Υπηρεσίας
9. Πόμολο ροζέτα
10. Πανοραμικό ματάκι 180 μοιρών
11. Μερικό άνοιγμα πόρτας με πόμολο και γάντζο ασφαλείας.
12. Flaps αριστερά και δεξιά του ανεμοφράκτη για την κάλυψη όλου του κενού κάτω από την πόρτα για μέγιστη ηχομόνωση και θερμομόνωση
13. Ειδικό περιμετρικό λάστιχο στεγάνωσης.
14. Αεροφράχτης ρυθμιζόμενος στο κάτω μέρος της πόρτας ο οποίος θα ενεργοποιείται με το κλείσιμό της.
15. Επίδοση σε αντοχή αντιδιαρρηξης σύμφωνα με τα πρότυπα αναφοράς κλάσης 3 τουλάχιστον. Θα κατατεθούν τα αντίστοιχα πιστοποιητικά με την ολοκλήρωση των εργασιών, **επι ποινής αποκλεισμού**.
16. Οι λεπτομέρειες όπως χειρολαβές, πόμολα, σύρτες ασφαλείας, ματάκι, κλειδαριά κλπ θα είναι bronze και θα διασυνδέονται σχεδιαστικά μεταξύ τους.
17. Κλειδαριά πόρτας
18. Κλείδωμα 18 θέσεων.
19. Κλειδαριά ασφαλείας νέου τύπου κλάσης τουλάχιστον 2, Cisa ή Omega της MUL-T-LOCK, γραναζωτή με κύλινδρο ασφαλείας, anti drill πλάκα μαγγανίου ή/και ατσάλινο περιστρεφόμενο defender προστασίας κυλίνδρου. Θα κατατεθούν πιστοποιητικά ασφαλείας επι ποινής αποκλεισμού.
20. Μπλοκάρισμα της πόρτας όταν από την μια πλευρά έχει τοποθετημένο κλειδί.
21. Καταπέλτης στην κλειδαριά Block για το αυτόματο μπλοκάρισμα - κλείδωμα των πίρων ακόμα και σε περίπτωση παραβίασης.
22. Κάσα Πόρτας
23. Πάχος λαμαρίνας κασώματος 20mm με διαστάσεις 20x10mm, ηλεκτροστατικά βαμμένη σε επιλογή απόχρωσης της Τεχνικής Υπηρεσίας.
24. Το προφίλ της κάσας θα πρέπει να είναι ειδικά διαμορφωμένο για προστασία διάρρηξης της πόρτας.
25. Ενίσχυση της κάσας με κλειστή πρόκασα, τύπου κοιλοδοκού πάχους, 1,5mm τουλάχιστον με ηλεκτροστατική βαφή.
26. Στερέωση της κάσσας με τζινέτια - πάκτωση ατσάλινων πίρων Φ12 σε ακανόνιστο σχηματισμό, ηλεκτροσυγκόληση και κλείσιμο των κενών με μπετό, ώστε να μην υπάρχει πρόσβαση στα στηρίγματα της πόρτας.
27. Περιμετρικό λάστιχο στην κάσα για θερμομόνωση και ηχομόνωση.
28. Μεταλλικά στηρίγματα για ρύθμιση της κάσας
29. Γάντζος ασφαλείας

Όλη η κατασκευή θα περιλαμβάνει γραπτή εγγύηση πέντε (5) ετών τουλάχιστον απροβλημάτιστης λειτουργίας.

Στην τιμή προσφοράς περιλαμβάνεται η αποξήλωση και αποκομιδή της υφιστάμενης καθώς και η μεταφορά και τοποθέτηση της νέας.

* **Προμήθεια και τοποθέτηση μονόφυλλων κουφωμάτων αλουμινίου στον χώρο της κουζίνας του διαμερίσματος:**

1. Αποξήλωση και απομάκρυνση ξύλινων κουφωμάτων και υαλοστασίων

Περιλαμβάνεται η αφαίρεση των φύλλων και πρεβαζιών, η απελευθέρωση του τετραξύλου ή του πλαισίου από τα σιδηρά στηρίγματα (τζινέτια), και η μεταφορά τους προς φόρτωση. Σε κάθε περίπτωση θα πρέπει να γίνει ομαλοποίηση της επιφάνειας για τοποθέτηση νέων κουφωμάτων αλουμινίου.

1. Προμήθεια και τοποθέτηση νέων κουφωμάτων αλουμινίου στον χώρο της κουζίνας ο οποίος έχει πρόσοψη στον ακάλυπτο.

* Πριν την αποξήλωση των υπαρχόντων κουφωμάτων, θα ληφθούν με ευθύνη του Αναδόχου οι ακριβείς διαστάσεις και θα γίνει προμήθεια & τοποθέτηση νέων κουφωμάτων από προφίλ αλουμινίου με τα παρακάτω χαρακτηριστικά:
* Προϊόντα διέλασης κραμάτων αλουμινίου κατάλληλων για οικοδομική χρήση. Θα προέρχονται από εργοστάσιο πιστοποιημένο **κατά Διεθνές Πρότυπο ISO 9001** (θα κατατεθεί αντίγραφο πιστοποιητικού στο στάδιο των προσφορών , και με το τέλος των εργασιών επικυρωμένο από τον ανάδοχο, **επι ποινής αποκλεισμού**) δυνάμενο να παράγει ολοκληρωμένες σειρές διατομών (profil) και λοιπών εξαρτημάτων σύνδεσης με τις οποίες μπορούν να συντεθούν κουφώματα (θύρες και παράθυρα) οποιασδήποτε μορφής και λειτουργίας και λοιπών διαστάσεων.
* Θα προστατεύονται από επικάλυψη ηλεκτροστατικής βαφής ελαχίστου πάχους 2,5mm και θα είναι χρώματος λευκού **(RAL 9010)**.

Θα περιλαμβάνουν επίσης:

* μηχανισμό ανοίγματος/κλεισίματος εννέα (9) σημείων τουλάχιστον η θύρα και έξι το παράθυρο.
* μηχανισμό ανάκλησης.
* λάστιχα στεγανοποίησης (τσιμούχες) βουρτσάκια.
* πόμολα (τύπου σπανιολέτα με καρέ).
* μεντεσέδες
* ρολά από προφίλ αλουμινίου τα οποία στο κάτω μέρος έχουν την δυνατότητα να ασφαλίζουν στην κάσα και θα έχουν ελάχιστο πάχος 1,3-1,4mm.
* οδηγοί ρολών διατομής Π 2x6 σε χρώμα λευκό με εσωτερικά βουρτσάκια από ενισχυμένη λάμα αλουμινίου.
* κουτί ρολού από ενισχυμένο αλουμινόφυλλο. (σε περίπτωση που υπάρχει κουτί ξύλινο του παλαιού ρολό, αυτό θα διατηρείται και το νέο θα εγκιβωτίζεται μέσα στο υπάρχον)
* ιμάντα ενισχυμένο για χειροκίνητη λειτουργία και ελατήριο για τύλιξη του ιμάντα
* άξονα ρολού γαλβανιζέ διαμέτρου 60χιλ
* πλαστικές τάπες στα άκρα των φύλλων των ρολών για αθόρυβη λειτουργία κατά την κύλιση
* **Θα κατατεθούν τα πιστοποιητικά ποιότητας των ρολών και των κουφωμάτων επι ποινή αποκλεισμού στο στάδιο των προσφορών.**

Θα φέρουν δίδυμα υαλοστάσια και υαλόθυρες, πάχους τουλάχιστον 5mm με κενό 10mm.

Τα παραπάνω κουφώματα αλουμινίου θα πρέπει να προσαρμοστούν και να τοποθετηθούν στις ενδεικτικές διαστάσεις ΠxΥ (άνοιγμα χτίστη):

* 0,70cm x 0,50cm (τεμ 1-RAL 9010). Με πτυσσόμενη σίτα η οποία θα είναι κατασκευασμένη από εύκαμπτο ανθεκτικό υλικό, το οποίο δεν θα λεκιάζει, θα είναι ανθεκτικό στην διάβρωση και τη σκουριά.
* 0,90cm x 2,10cm (τεμ 1-RAL 9010). Με συρόμενη σίτα πλισέ η οποία θα είναι κατασκευασμένη από εύκαμπτο ανθεκτικό υλικό, το οποίο δεν θα λεκιάζει, θα είναι ανθεκτικό στην διάβρωση και τη σκουριά.

**ΓΕΝΙΚΟΙ ΟΡΟΙ**

* Όλοι οι μηχανισμοί λειτουργίας και στήριξης των κουφωμάτων (μηχανισμοί ανοίγματος, ανάκλησης, μηχανισμοί κύλισης συρομένων, μεντεσέδες, αντικρίσματα κλπ.) θα είναι αναγνωρισμένης εταιρείας (π.χ. GU, GIESSE, ROTO κλπ). Επίσης θα είναι κατάλληλοι για τις διαστάσεις, το βάρος και την κίνηση των κουφωμάτων.
* Τα ειδικά τεμάχια σύνδεσης όπως γωνίες, ταφ, συνδετήρες επέκτασης κλπ. θα είναι από ανοξείδωτο χάλυβα σε μορφή διατομών και θα φέρουν την ίδια επικάλυψη ηλεκτροστατικής βαφής.
* Τα ειδικά τεμάχια λειτουργίας όπως χειρολαβές, ράουλα κύλισης κλπ. θα είναι βαρέως τύπου από ανοξείδωτο χάλυβα.
* Τα λάστιχα καθώς και όλα τα υλικά σφράγισης θα επιτυγχάνουν τέλεια μόνωση και στεγάνωση.
* Οι κλειδαριές και οι μηχανισμοί θα είναι καλής ποιότητας και θα φέρουν σήμανση CE.
* Τα παρεμβύσματα στεγανότητας θα είναι πιστοποιημένης αντοχής έναντι ηλιακής ακτινοβολίας και δυσμενών περιβαλλοντικών συνθηκών όπως εντόνων μεταβολών της θερμοκρασίας κλπ.
* Απαραίτητη η χρήση σφραγιστικού υλικού για την εξασφάλιση της στεγανότητας των κασών των κουφωμάτων με τους τοίχους και τα άλλα οικοδομικά στοιχεία με τα οποία εφάπτονται.
* Οι μηχανισμοί, τα λάστιχα, τα τζάμια και όλα τα απαιτούμενα εξαρτήματα θα έχουν πιστοποιήσεις και εγγυήσεις για την σωστή τους λειτουργία.
* Οι βίδες στερέωσης διαφόρων υλικών θα είναι είτε ανοξείδωτες είτε επικαδμιωμένες.
* Οι κόλλες θα πρέπει να εξασφαλίζουν στεγανή συγκόλληση των διατομών στις γωνίες και τις διασταυρώσεις των πλαισίων, καθώς και άλλων σημείων.
* Το κουτί του ρολού θα καλυφθεί από γυψοσανίδα και θα χρωματιστεί σε απόχρωση ίδια με την υφιστάμενη του χώρου.
* Τα πλαίσια των ψευτοκασών (όπου χρειαστεί να τοποθετηθούν) θα είναι από κλειστές ορθογωνικές διατομές ή διατομές C, εν θερμώ γαλβανισμένες με ελάχιστο πάχος τοιχώματος 1,2mm και στηρίγματα από εν θερμώ γαλβανισμένες λάμες τουλάχιστον 50x3 mm, συγκολλημένες με ραφή στα πλαίσια. Πριν από την τοποθέτησή τους θα έχει εξασφαλιστεί το κατάλληλο στέρεο υπόβαθρο των επιφανειών της τοιχοποιίας στα οποία θα ενσωματωθούν τα κουφώματα.
* **Η τεχνική εφαρμογή τοποθέτησης των κουφωμάτων θα διασφαλίζει απόλυτη σταθερότητα και καλότεχνο αισθητικό αποτέλεσμα της όλης κατασκευής και θα συνοδεύεται από γραπτή εγγύηση τουλάχιστον δέκα (10) χρόνια**.
* Θα πρέπει να φέρουν υποχρεωτικά τη σήμανση CE σύμφωνα με τις απαιτήσεις του εναρμονισμένου προτύπου EΛΟΤ ΕΝ 14351.01. Κάθε σύστημα θα έχει δοκιμαστεί, όπως καθορίζουν οι προδιαγραφές της Ε.Ε., στα εξής ουσιώδη χαρακτηριστικά: αεροδιαπερατότητα, υδατοστεγανότητα, αντίσταση σε ανεμοποίηση, θερμοπερατότητα και σταθμισμένος δείκτης ηχομείωσης.
* Οι υαλοπίνακες σε καμία περίπτωση δε θα πρέπει να παραμορφώνουν τα είδωλα και να υπάρχει πλήρης διαύγεια.
* Απαραίτητη προϋπόθεση κατά την υποβολή της προσφοράς να προσκομιστεί Τεχνικό Φυλλάδιο (prospectus) των προσφερόμενων κουφωμάτων, **επί ποινή αποκλεισμού.**
* Η μορφή και οι διαστάσεις των κουφωμάτων και των εργασιών γενικά είναι ενδεικτικές και ο προμηθευτής οφείλει να λάβει γνώση των διαστάσεων και των τοπικών συνθηκών του έργου, να κατανοήσει πλήρως το τεχνικό και οικονομικό αντικείμενο των παραπάνω εργασιών και να είναι σε θέση να εκτελέσει αυτές με ορθό τρόπο.
* Οι ενδιαφερόμενοι με την κατάθεση της προσφοράς τους αποδέχονται όλα τα παραπάνω.

1. **ΕΚΤΕΛΕΣΗ ΕΡΓΑΣΙΩΝ**

* Αν κατά την εκτέλεση των δοκιμών διαπιστωθεί βλάβη, ανεπάρκεια, μειονέκτημα, ελάττωμα, κακή ποιότητα υλικών ή εργασιών, ο ανάδοχος είναι υποχρεωμένος να προχωρήσει σε άμεση επισκευή, και στη συνέχεια επανάληψη των δοκιμών μέχρις ότου κριθούν ικανοποιητικά τα αποτελέσματα από την επιτροπή παρακολούθησης των εργασιών του διαγωνισμού.
* Όλα τα υλικά που θα χρησιμοποιηθούν θα είναι σε συμφωνία και συμβατότητα.
* Οι αποξηλώσεις θα γίνουν με προσοχή ώστε να μην προκληθούν φθορές στην υπάρχουσα υποδομή, και να απομακρυνθούν εκτός του με έξοδα και ευθύνη του Αναδόχου σε χώρους κατάλληλους και αδειοδοτημένους από τις αρχές.
* Όλες οι εργασίες πρέπει να γίνουν σύμφωνα με τους κανόνες της τέχνης και της επιστήμης. Τα συνεργεία που θα χρησιμοποιηθούν πρέπει να είναι έμπειρα για τέτοιου είδους κατασκευές και εργασίες.

1. **ΥΠΟΧΡΕΩΣΕΙΣ ΔΙΑΓΩΝΙΖΟΜΕΝΩΝ**

* Οι ενδιαφερόμενοι δύναται να επισκεφτούν τους χώρους εκτέλεσης των σχετικών εργασιών προκειμένου να αποκτήσουν ιδία αντίληψη των συνθηκών. Για τον λόγο αυτόν **απαιτείται να κατατεθεί στον φάκελο της προσφοράς και η απαραίτητη ‘Βεβαίωση Επίσκεψης’** υπογεγραμμένη από τον εκπρόσωπο του Νοσοκομείου. **Οι Ώρες επίσκεψης στον χώρο του οικήματος το οποίο βρίσκεται επι της οδού Χίου 38, περιοχή Μεταξουργείο, θα οριστούν έπειτα από επικοινωνία με εκπρόσωπο του Νοσοκομείου για να οριστεί ραντεβού αυτοψίας τουλάχιστον μια ημέρα πριν την επιθυμητή επίσκεψη**.
* Όλες οι δαπάνες που αφορούν τις υπ’ όψη εγκαταστάσεις, ανταλλακτικά, μικροανταλλακτικά, λοιπά υλικά, μεταφορικά, πάσης φύσεως εργασίες κ.λπ. για παράδοση της εγκατάστασης σε πλήρη και κανονική λειτουργία, θα πρέπει να συμπεριληφθούν στις προσφορές των ενδιαφερομένων.

1. **ΕΥΘΥΝΕΣ ΚΑΙ ΥΠΟΧΡΕΩΣΕΙΣ ΑΝΑΔΟΧΟΥ**

* Ο ανάδοχος είναι υποχρεωμένος να εκτελέσει όλες τις εργασίες για την ολοκλήρωση του έργου έστω και αν δεν αναφέρονται και επιφέρουν τυχόν αυξομειώσεις στην κοστολόγησή του.
* Ο Ανάδοχος είναι υποχρεωμένος να επισκευάσει όλα τα μερεμέτια και τις μικροφθόρες που θα προκύψουν από τις εργασίες και να παραδώσει τους χώρους έτοιμους για χρήση.
* Ο ανάδοχος είναι υποχρεωμένος να συγκεντρώνει τα υλικά αποξήλωσης σε σημείο όπου είναι ασφαλές για τους διερχομένους.
* Το προσωπικό του Αναδόχου θα εργάζεται με επιμέλεια και θα είναι υπεύθυνο ώστε να μην προκύπτουν ρύποι από τις εργασίες που εκτελεί.
* Η αποκομιδή όλων των άχρηστων υλικών που προκύπτουν από εργασίες του Αναδόχου είναι αποκλειστική ευθύνη του ιδίου και είναι υποχρεωτική.
* Οι εργασίες θα εκτελούνται με ασφαλή τρόπο τόσο για τις εγκαταστάσεις όσο και για το σύνολο των παρευρισκόμενων στους χώρους του κτηρίου.
* Για τυχόν φθορές που θα προκληθούν κατά την διάρκεια των εργασιών ο ανάδοχος έχει την υποχρεώσει να τις αποκαταστήσει χωρίς πρόσθετη αποζημίωση. Σε περίπτωση φθορών στην τοιχοποιία του κτηρίου, ο Ανάδοχος είναι υποχρεωμένος να τις αποκαταστήσει και να παραδώσει τους χώρους χρωματισμένους.
* Ο Ανάδοχος είναι υπεύθυνος για τη χρήση μεθόδων και μέσων που δεν είναι επιβλαβή για την ασφάλεια των παραπάνω, δεν είναι εκρηκτικά, δεν είναι τοξικά και δεν είναι εύφλεκτα. Σε περίπτωση που η εκτέλεση εργασιών ή η χρήση υλικών με τις παραπάνω ιδιότητες είναι άκρως απαραίτητη και δεν δύναται να παρακαμφθεί, θα πρέπει ο Ανάδοχος να πάρει όλα τα απαραίτητα μέτρα ώστε να μην προκύψουν επικίνδυνες καταστάσεις και αφού πάρει την έγκριση της Τεχνικής Υπηρεσίας, η οποία όμως σε καμία περίπτωση δεν θα έχει ευθύνη επί των εργασιών και μέσων αυτών, καθώς και όποιου αποτελέσματος προκύψει από αυτά.
* Οι εργασίες θα εκτελεσθούν υπό την παρακολούθηση και σύμφωνα με τις υποδείξεις της Τεχνικής Υπηρεσίας του Νοσοκομείου.
* **Οι εργασίες θα ολοκληρωθούν εντός δεκαπέντε (15) εργάσιμων ημερών επι ποινής αποκλεισμού**.

1. **ΤΗΡΗΣΗ ΝΟΜΩΝ ΚΑΙ ΔΙΑΤΑΞΕΩΝ**

* Ο Ανάδοχος είναι ο μόνος και αποκλειστικά υπεύθυνος για κάθε ζημία ή βλάβη σε πράγματα και εν γένει υλικά αγαθά, για κάθε ατύχημα, θανατηφόρο ή όχι, που θα συμβεί σε προσωπικό του Νοσοκομείου, των ασφαλισμένων του και του Αναδόχου ή σε κάθε τρίτο πρόσωπο εντός του Νοσοκομείου, εφόσον τα παραπάνω προκύψουν κατά την διάρκεια ή/και εξαιτίας των εργασιών προβλέπονται στην παρούσα σύμβαση.
* Ο Ανάδοχος έχει την υποχρέωση να καλύπτει το Νοσοκομείο για κάθε αξίωση που θα εγερθεί σε βάρος του εξαιτίας των παραπάνω, να καταβάλει στο Νοσοκομείο κάθε ποσό το οποίο θα υποχρεωθεί τυχόν να καταβάλει εκείνο σε τρίτους από τις ίδιες παραπάνω αιτίες, να αναλαμβάνει με δικές του δαπάνες την υπεράσπιση του Νοσοκομείου για κάθε απαίτηση, αγωγή και μήνυση που θα εγείρεται ή υποβάλλεται εναντίον του από οποιονδήποτε που θα έχει σχέση με τις παραπάνω υποχρεώσεις και ευθύνες του Αναδόχου και γενικά θα αποζημιώνει το Νοσοκομείο για κάθε θετική ζημία που θα μπορούσε να πάθει από τους παραπάνω όρους.
* Ο Ανάδοχος θα είναι υπεύθυνος έναντι των Δικαστικών Αρχών για οποιοδήποτε πρόβλημα λειτουργίας των εγκαταστάσεων του αντικειμένου της σύμβασής του που μπορεί να συνεπάγεται αστικές και ποινικές ευθύνες, καθώς και έναντι οποιασδήποτε διεκδίκησης προκύψει λόγω μη σωστής λειτουργίας των εγκαταστάσεων από ασθενείς ή εργαζόμενους του Νοσοκομείου.
* Σε περίπτωση που ο Ανάδοχος δεν εκπληρώνει ή καθυστερεί την εκπλήρωση των υποχρεώσεών του που απορρέουν από την παρούσα Σύμβαση, το Νοσοκομείο έχει το δικαίωμα, ύστερα από έγγραφη προειδοποίηση, να παίρνει για λογαριασμό του και με δαπάνες του κάθε μέτρο που θα κρίνει αναγκαίο για την προστασία του προσωπικού εργασιών, χωρίς ο Ανάδοχος να δικαιούται να ζητήσει οποιανδήποτε αποζημίωση ή παράταση της προθεσμίας λόγω της διακοπής αυτής και χωρίς να μειώνεται καθόλου η ευθύνη του που απορρέει από την Σύμβαση αυτή.
* Ο Ανάδοχος υποχρεούται να συμμορφώνεται με τους Νόμους του Κράτους, τα Διατάγματα και τους Κανονισμούς, τις Αστυνομικές Διατάξεις ή Διαταγές καθώς και με τις νόμιμες απαιτήσεις οποιασδήποτε Δημόσιας, Δημοτικής ή άλλης Αρχής που θα αναφέρονται και θα έχουν εφαρμογή κατά οποιονδήποτε τρόπο για τον Ανάδοχο ή και τις εργασίες του.
* Ο Ανάδοχος, ως υπεύθυνος να τηρεί του Νόμους κλπ, υποχρεούται να ανακοινώνει αμέσως στο Νοσοκομείο τις διαταγές που απευθύνονται ή κοινοποιούνται σ’ αυτόν, κατά την διάρκεια εκτέλεσης των εργασιών και έγγραφα των διαφόρων Αρχών σχετικά με τα υποδεικνυόμενα μέτρα ελέγχου, ασφαλείας κλπ.